title: Komisjoni rakendusmäärus (EL) 2019/923, 3. juuni 2019, teatavate kaupade klassifitseerimise kohta kombineeritud nomenklatuuris

text:
                  6.6.2019

                  ET

                  Euroopa Liidu Teataja

                  L 148/7

         KOMISJONI RAKENDUSMÄÄRUS (EL) 2019/923,
         3. juuni 2019,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:

                     (1)

                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

                     (2)

                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate muude nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

                     (3)

                     Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

                     (4)

                     On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava ajavahemiku vältel. Kõnealuseks ajavahemikuks tuleks kehtestada kolm kuud.

                     (5)

                     Käesoleva määrusega ettenähtud meetmed on kooskõlas tolliseadustiku komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.

            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. juuni 2019

                  Komisjoni nimel

                  presidendi eest

                  maksunduse ja tolliliidu peadirektoraadi

                  peadirektor

               Stephen QUEST

            (1)  ELT L 269, 10.10.2013, lk 1.

            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).

            LISA

                        Kauba kirjeldus

                        Klassifikatsioon
                        (CN-kood)

                        Põhjendus

                        (1)

                        (2)

                        (3)

                                    1.

                                    Toode on alkoholisisaldusega vedelik kangusega 4–6 % mahust.
                                    Selle valmistamiseks segatakse kääritatud õunamahl destilleeritud etanooli, karboniseeritud vee, suhkru, sidrunhappe, lõhna- ja maitseainete, säilitusaine (E 202), kofeiini ja värvainetega (E 102, E 124).
                                    Destilleeritud etanooli lisamine kääritatud õunamahlale suurendab mahla alkoholisisaldust. 62,05 liitrit kääritatud õunamahla alkoholisisaldusega 18 % mahust (11,17 liitrit alkoholi) segatakse 37,95 liitri destilleeritud etanooliga kangusega 28,28 % mahust (10,73 liitrit alkoholi). Toote kogu alkoholisisaldusest moodustab kääritatud alkoholikomponent 51 % ja destilleeritud alkohol 49 %.
                                    Saadud segu lahjendatakse karboniseeritud vee lisamisega 4–6 % joomiskanguseni mahust. Samuti lisatakse suhkrut, sidrunhapet, säilitusainet (E 202), kofeiini, värvaineid (E 102, E 124) ning lõhna- ja maitseaineid (nt mango, rumm, granadill või portvein).
                                    Toode esitatakse tollile kokteilide valmistamiseks mõelduna. Lõhna ja maitse järgi on alkoholisisaldav, hapukas ja magus.
                                    Toode on mõeldud inimtoiduks ja pakendatud kuni kaks liitrit mahutavatesse jaemüügipakenditesse.

                        2208 90 69

                        Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 2208 , 2208 90  ja 2208 90 69  sõnastusega.
                        Toode on alkohoolne jook, mis ei ole säilitanud rubriigi 2206  alla kuuluva toote omadusi (vt ka HSi selgitavad märkused, rubriik 2206 , kolmas lõik), sest lisatud ainete tõttu on kadunud kääritatud õunamahla omadused ja erijooned.
                        Asjaolu, et destilleeritud alkoholi osa tootes on kas mahult või protsendimäära järgi alla 49 % tootes sisalduvast alkoholist ja et ülejäänud 51 % on saadud käärimisprotsessist, ei ole klassifitseerimiskriteerium, kuna rubriigi 2206  toodete omaduste kindlaksmääramiseks ei ole protsendimäärajärgsel arvutamisel ülemäärasuse reeglit.
                        Järelikult ei või toodet klassifitseerida rubriiki 2206 , kuna tootel on objektiivsed omadused samalaadsed kui alkoholjookidel, kuid mitte enam samalaadsed kui teatud puuvilja või taime kääritamisel saadud tootel.
                        Seega tuleb toode klassifitseerida CN-koodi 2208 90 69  alla kui muu alkohoolne jook, nõudes mahuga kuni kaks liitrit.

                                    2.

                                    Toode on alkoholisisaldusega vedelik kangusega 15 % mahust.
                                    Selle valmistamiseks kääritatakse suhkrupeediekstrakti, mis sisaldab 93,4 % sahharoosi massist (96,7 % sahharoosi kuivaines), valku, mineraalaineid mikrokoguses, kiudaineid ja vett.
                                    Käärimisprotsess tekitatakse vee ja pärmi lisamisega ning see kestab kuni alkoholisisaldus saavutab 15 % mahust. Seejärel eemaldatakse pärm setitamise ja mikrofiltrimisega. Tootel ei ole konkreetset lõhna ega maitset peale alkoholi oma.
                                    Toode on ette nähtud kasutamiseks baasainena alkohoolsete jookide valmistamisel.
                                    Toode esitatakse tollile lahtise kaubana.

                        2208 90 99

                        Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 2208 , 2208 90  ja 2208 90 99  sõnastusega.
                        Suhkrupeediekstrakt on neutraalne toorsuhkur, mistõttu ei saa tootel olla teatavast puuviljast või looduslikust saadusest valmistatud joogi maitset, lõhna ega/või välimust. Järelikult ei ole tootel rubriiki 2206  kuuluva toote omadusi, vaid see on saanud rubriiki 2208  kuuluva etüülalkoholi omadused.
                        Toode, mis on saadud kääritatud suhkrupeediekstrakti töötlemisel ja on ette nähtud kasutamiseks baasainena alkohoolsete jookide valmistamisel, olles puhastamise (sh mikrofiltrimine) tulemusena neutraalne värvi, lõhna ja maitse poolest, kuulub seega rubriiki 2208 .
                        Seetõttu tuleb toode klassifitseerida CN-koodi 2208 90 99  alla kui muu denatureerimata etüülalkohol, nõudes mahuga üle kahe liitri.


title: Komisjoni rakendusmäärus (EL) 2019/1090, 26. juuni 2019, milles käsitletakse toimeaine dimetoaadi heakskiidu pikendamata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning millega muudetakse komisjoni rakendusmääruse (EL) nr 540/2011 lisa (EMPs kohaldatav tekst)

text:
                  27.6.2019

                  ET

                  Euroopa Liidu Teataja

                  L 173/39

         KOMISJONI RAKENDUSMÄÄRUS (EL) 2019/1090,
         26. juuni 2019,
         milles käsitletakse toimeaine dimetoaadi heakskiidu pikendamata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning millega muudetakse komisjoni rakendusmääruse (EL) nr 540/2011 lisa
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 20 lõiget 1 ja artikli 78 lõiget 2,
         ning arvestades järgmist:

                     (1)

                     Komisjoni direktiiviga 2007/25/EÜ (2) kanti toimeaine dimetoaat nõukogu direktiivi 91/414/EMÜ (3) I lisasse.

                     (2)

                     Direktiivi 91/414/EMÜ I lisasse kantud toimeained loetakse määruse (EÜ) nr 1107/2009 alusel heaks kiidetuks ja need on loetletud komisjoni rakendusmääruse (EL) nr 540/2011 (4) lisa A osas.

                     (3)

                     Toimeaine dimetoaadi heakskiit, nagu on sätestatud rakendusmääruse (EL) nr 540/2011 lisa A osas, aegub 31. juulil 2020.

                     (4)

                     Kooskõlas komisjoni rakendusmääruse (EL) nr 844/2012 (5) artikliga 1 on kõnealuses artiklis sätestatud ajavahemikus esitatud taotlus dimetoaadi heakskiidu pikendamiseks.

                     (5)

                     Taotleja esitas täiendavad toimikud, mis on nõutud vastavalt rakendusmääruse (EL) nr 844/2012 artiklile 6. Referentliikmesriik leidis, et taotlus on täielik.

                     (6)

                     Referentliikmesriik koostas kaasreferentliikmesriigiga konsulteerides pikendamise hindamise aruande ning esitas selle 5. mail 2017 Euroopa Toiduohutusametile (edaspidi „toiduohutusamet“) ja komisjonile.

                     (7)

                     Toiduohutusamet edastas pikendamise hindamise aruande taotlejale ja liikmesriikidele märkuste esitamiseks ning edastas laekunud märkused komisjonile. Toiduohutusamet tegi täiendava koondtoimiku ka üldsusele kättesaadavaks.

                     (8)

                     2. oktoobril 2018 esitas toiduohutusamet komisjonile oma järelduse (6) selle kohta, kas dimetoaat võib eeldatavalt vastata määruse (EÜ) nr 1107/2009 artiklis 4 sätestatud heakskiitmise kriteeriumidele. Komisjon esitas alalisele taime-, looma-, toidu- ja söödakomiteele 13. detsembril 2018 esialgse pikendamisaruande dimetoaadi kohta ning 25. jaanuaril 2019 määruse eelnõu.

                     (9)

                     Toiduohutusamet tegi kindlaks konkreetsed probleemid. Eelkõige ei olnud võimalik välistada riski tarbijate, käitlejate, töötajate, kõrvaliste isikute ja elanike jaoks, kuna nad puutuvad kokku dimetoaadi jääkidega, mille genotoksilist toimet ei ole võimalik välistada, ning dimetoaadi peamise metaboliidi ometoaadiga, mille suhtes vastastikuses eksperdiarvamuses jõudis enamik ekspertidest järeldusele, et see on in vivo mutageenne aine. Lisaks sellele jõudis toiduohutusamet järeldusele, et dimetoaadi kõigi hinnatud iseloomulike kasutusviiside puhul avaldub suur risk imetajatele ja sihtliiki mittekuuluvatele lülijalgsetele ning nii dimetoaadi kui ka ometoaadi kõigi hinnatud iseloomulike kasutusviiside puhul avaldub suur risk mesilastele. Lisaks tegi toiduohutusamet järelduse, et ei praegune ega läbivaadatud tehniline kirjeldus ei tugine (öko)toksikoloogilisele hinnangule.

                     (10)

                     Komisjon palus taotluse esitajal esitada oma märkused toiduohutusameti järelduste kohta. Lisaks palus komisjon rakendusmääruse (EL) nr 844/2012 artikli 14 lõike 1 kolmanda lõigu kohaselt, et taotleja esitaks oma märkused esialgse pikendamisaruande kohta. Taotleja esitas oma märkused, mida analüüsiti põhjalikult.

                     (11)

                     Vaatamata taotleja esitatud väidetele ei ole võimalik kõnealuse toimeainega seotud probleeme lahendatuks lugeda.

                     (12)

                     Seega ei ole vähemalt ühe taimekaitsevahendi ühe või mitme iseloomuliku kasutusviisiga seoses leidnud kinnitust, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud. Toimeaine dimetoaadi heakskiit tuleks seega jätta pikendamata.

                     (13)

                     Seepärast tuleks rakendusmäärust (EL) nr 540/2011 vastavalt muuta.

                     (14)

                     Liikmesriikidele tuleks anda piisavalt aega dimetoaati sisaldavate taimekaitsevahendite lubade tagasi võtmiseks.

                     (15)

                     Kui liikmesriigid annavad dimetoaati sisaldavate taimekaitsevahendite puhul ajapikendust kooskõlas määruse (EÜ) nr 1107/2009 artikliga 46, siis peaks see ajavahemik lõppema hiljemalt 17. oktoobril 2019 kirssidel kasutatavate taimekaitsevahendite puhul ning 17. juulil 2020 muudel põllukultuuridel kasutatavate taimekaitsevahendite puhul.

                     (16)

                     Komisjoni rakendusmäärusega (EL) 2019/707 (7) pikendati dimetoaadi heakskiidu kehtivusaega 31. juulini 2020, et pikendamise saaks lõpule viia enne kõnealuse aine heakskiidu aegumist. Võttes arvesse, et otsus heakskiidu pikendamata jätmise kohta on tehtud enne kuupäeva, mil heakskiidu pikendamine aegub, tuleks käesolevat määrust kohaldada nii kiiresti kui võimalik.

                     (17)

                     Käesolev määrus ei piira õigust esitada määruse (EÜ) nr 1107/2009 artikli 7 kohaselt uut taotlust dimetoaadi heakskiitmiseks.

                     (18)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Toimeaine heakskiidu pikendamata jätmine
            Toimeaine dimetoaadi heakskiitu ei pikendata.

            Artikkel 2
            Rakendusmääruse (EL) nr 540/2011 muutmine
            Rakendusmääruse (EL) nr 540/2011 lisa A osast jäetakse välja 149. rida, milles käsitletakse dimetoaati.

            Artikkel 3
            Üleminekumeetmed
            Liikmesriigid võtavad toimeainet dimetoaati sisaldavate taimekaitsevahendite load tagasi hiljemalt 17. jaanuariks 2020.

            Artikkel 4
            Ajapikendus
            Ajapikendus, mille liikmesriigid annavad kooskõlas määruse (EÜ) nr 1107/2009 artikliga 46, on võimalikult lühike ja lõppeb hiljemalt 17. oktoobriks 2019 kirssidel kasutatavate taimekaitsevahendite puhul ning 17. juuliks 2020 muudel põllukultuuridel kasutatavate taimekaitsevahendite puhul.

            Artikkel 5
            Jõustumine
            Käesolev määrus jõustub kolmandal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. juuni 2019

                  Komisjoni nimel

                  president

               Jean-Claude JUNCKER

            (1)  ELT L 309, 24.11.2009, lk 1.

            (2)  Komisjoni 23. aprilli 2007. aasta direktiiv 2007/25/EÜ, millega muudetakse nõukogu direktiivi 91/414/EMÜ, et kanda sellesse toimeainetena dimetoaat, dimetomorf, glufosinaat, metribusiin, fosmet ja propamokarb (ELT L 106, 24.4.2007, lk 34).

            (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).

            (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            (5)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

            (6)  EFSA (Euroopa Toiduohutusamet), 2018. „Conclusion on the peer review of the pesticide risk assessment of the active substance dimethoate“ (Järeldused toimeaine dimetoaadi pestitsiidina kasutamise riskihindamist käsitleva vastastikuse eksperdiarvamuse kohta), EFSA Journal 2018;16(10):5454. https://www.efsa.europa.eu/en/efsajournal/pub/5454.

            (7)  Komisjoni 7. mai 2019. aasta rakendusmäärus (EL) 2019/707, millega muudetakse rakendusmäärust (EL) nr 540/2011 seoses toimeainete α-tsüpermetriini, beflubutamiidi, benalaksüüli, bentiavalikarbi, bifenasaadi, boskaliidi, bromoksüniili, kaptaani, tsüasofamiidi, desmedifaami, dimetoaadi, dimetomorfi, diurooni, etefooni, etoksasooli, famoksadooni, fenamifossi, flumioksasiini, fluoksastrobiini, folpeedi, foraamsulfurooni, formetanaadi, metalaksüül-M-i, metiokarbi, metribusiini, milbemektiini, Paecilomyces lilacinus'e tüve 251, fenmedifaami, fosmeedi, metüülpirimifossi, propamokarbi, protiokonasooli, S-metolakloori ja tebukonasooli heakskiidu kehtivusaja pikendamisega. (ELT L 120, 8.5.2019, lk 16).


title: Komisjoni rakendusmäärus (EL) 2019/1125, 5. juuni 2019, metioniinsulfaadi tsinkkelaadi lubamise kohta kõikide loomaliikide söödalisandina (EMPs kohaldatav tekst)

text:
                  2.7.2019

                  ET

                  Euroopa Liidu Teataja

                  L 177/77

         KOMISJONI RAKENDUSMÄÄRUS (EL) 2019/1125,
         5. juuni 2019,
         metioniinsulfaadi tsinkkelaadi lubamise kohta kõikide loomaliikide söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.

                     (2)

                     Kooskõlas määruse (EÜ) nr 1831/2003 artikliga 7 on esitatud taotlus metioniinsulfaadi tsinkkelaadi kasutamise lubamiseks. Taotlusele olid lisatud kõnealuse määruse artikli 7 lõikes 3 nõutud andmed ja dokumendid.

                     (3)

                     Taotluses käsitletakse metioniinsulfaadi tsinkkelaadi lubamist söödalisandina kõikide loomaliikide puhul ning selle klassifitseerimist söödalisandite kategooriasse „toitainelised lisandid“.

                     (4)

                     Euroopa Toiduohutusamet (edaspidi „toiduohutusamet“) jõudis oma 18. mai 2017. aasta arvamuses (2) ja 4. oktoobri 2018. aasta arvamuses (3) järeldusele, et kavandatud kasutustingimuste juures ei avalda metioniinsulfaadi tsinkkelaat kahjulikku mõju loomade tervisele ega tarbijaohutusele. Toiduohutusamet jõudis ka järeldusele, et söödalisandit käsitatakse ainena, mis võib tekitada naha tundlikkust ning silmade ja naha ärritust, ning märkis, et söödalisand kujutab endast sissehingamisel kasutaja jaoks riski. Seepärast leiab komisjon, et tuleks võtta asjakohaseid kaitsemeetmeid, et ära hoida kahjulikku mõju inimeste tervisele, eelkõige söödalisandi kasutajate puhul. Toiduohutusamet tegi ka järelduse, et söödalisand ei kujuta endast täiendavat riski keskkonnale võrreldes muude tsingiühenditega ning on tõhusaks tsingi allikaks kõikide loomaliikide puhul. Toiduohutusameti hinnangul ei ole vaja kehtestada turustamisjärgse järelevalve erinõudeid. Ühtlasi kinnitas toiduohutusamet määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimeetodi kohta.

                     (5)

                     Söödalisandi hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud, tingimusel et söödalisandi kasutajad võtavad asjakohaseid kaitsemeetmeid. Seepärast tuleks anda luba kõnealuse lisandi kasutamiseks käesoleva määruse lisas esitatud tingimustel.

                     (6)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas nimetatud ainet, mis kuulub söödalisandite kategooriasse „toitainelised lisandid“ ja funktsionaalrühma „mikroelementide ühendid“, lubatakse kasutada söödalisandina loomasöödas vastavalt lisas esitatud tingimustele.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 5. juuni 2019

                  Komisjoni nimel

                  president

               Jean-Claude JUNCKER

            (1)  ELT L 268, 18.10.2003, lk 29.

            (2)  EFSA Journal 2017; 15(6): 4859.

            (3)  EFSA Journal 2018; 16(10): 5463.

            LISA

                        Söödalisandi identifitseerimisnumber

                        Loa hoidja

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud tingimused

                        Loa kehtivusaja lõpp

                        Elemendi (Zn) sisaldus (mg/kg) täissöödas, mille niiskusesisaldus on 12 %

                           Toitaineliste lisandite kategooria. Funktsionaalrühm: mikroelementide ühendid

                        3b614

                        —

                        Metioniinsulfaadi tsinkkelaat

                           Söödalisandi koostis

                        Metioniinsulfaadi tsinkkelaat pulbrina, mille tsingisisaldus on 2–15 %.

                           Toimeaine kirjeldus

                        Tsink, 2-amino-4 metüülsulfonüülbutaanhape, sulfaat; metioniiniga kelaaditud tsink (molaarsuhe 1:1)

                                    Keemiline valem: C5H11NO6S2Zn

                                    CASi nr: 56329-42–1

                           Analüüsimeetodid
                            (1)

                        Tsingi kogusisalduse määramiseks söödalisandis ja eelsegudes:

                                    —

                                    EN 15510: induktiivsidestatud plasma aatomiemissioonspektromeetria (ICP-AES) või

                                    —

                                    EN 15621: induktiivsidestatud plasma aatomiemissioonspektromeetria (ICP-AES) rõhu all lagundatud proovist

                              Metioniini sisalduse määramiseks söödalisandis:

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-UV/FD) – EN ISO 17180 või VDLUFA 4.11.6 ja EN ISO 13903

                              Tsingi kogusisalduse määramiseks söödalisandis ja segasöödas:

                                    —

                                    määrus (EÜ) nr 152/2009 – aatomabsorptsioonspektromeetria (AAS) või

                                    —

                                    EN 15510: induktiivsidestatud plasma aatomiemissioonspektromeetria (ICP-AES) või

                                    —

                                    EN 15621: induktiivsidestatud plasma aatomiemissioonspektromeetria (ICP-AES) rõhu all lagundatud proovist

                        Kõik loomaliigid

                        —

                        —

                        Koerad ja kassid: 200 (kokku) Lõhilased ja vasikate piimaasendajad: 180 (kokku)
                        Põrsad, emised, küülikud ja kõik kalaliigid, v.a lõhilased: 150 (kokku)
                        Muud liigid ja kategooriad: 120 (kokku)

                                    1.

                                    Lisand lisatakse söödale eelseguna.

                                    2.

                                    Metioniinsulfaadi tsinkkelaati võib turule lasta ja kasutada söödalisandina valmistise kujul.

                                    3.

                                    Söödakäitlejad peavad söödalisandi ja eelsegude kasutajatele kehtestama kasutamise korra ja võtma asjakohased korralduslikud meetmed, et maandada sissehingamisest, nahakaudsest kokkupuutest ja silma sattumisest tulenevaid võimalikke riske. Kui kõnealuseid riske ei ole sellise korra ja selliste meetmetega võimalik vähendada vastuvõetava tasemeni, kasutatakse söödalisandi ja eelsegude käitlemisel sobivaid isikukaitsevahendeid.

                        22. juuli 2029

               (1)  Analüüsimeetodite üksikasjad on kättesaadavad referentlabori veebisaidil aadressil: https://ec.europa.eu/jrc/eurl/feed-additives/evaluation-reports


title: Komisjoni rakendusmäärus (EL) 2019/1271, 25. juuli 2019, millega muudetakse komisjoni rakendusmäärust (EL) 2018/1848 Rumeenia käsutusse antud summade osas, mis on ette nähtud 2018. eelarveaastast üle kantud assigneeringute tagasimaksmiseks kooskõlas Euroopa Parlamendi ja nõukogu määruse (EL) nr 1306/2013 artikli 26 lõikega 5

text:
                  30.7.2019

                  ET

                  Euroopa Liidu Teataja

                  L 201/1

         KOMISJONI RAKENDUSMÄÄRUS (EL) 2019/1271,
         25. juuli 2019,
         millega muudetakse komisjoni rakendusmäärust (EL) 2018/1848 Rumeenia käsutusse antud summade osas, mis on ette nähtud 2018. eelarveaastast üle kantud assigneeringute tagasimaksmiseks kooskõlas Euroopa Parlamendi ja nõukogu määruse (EL) nr 1306/2013 artikli 26 lõikega 5
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artikli 26 lõiget 6,
         olles konsulteerinud põllumajandusfondide komiteega
         ning arvestades järgmist:

                     (1)

                     Komisjoni rakendusmääruses (EL) 2018/1848 (2) on sätestatud summad, mis tehakse liikmesriikidele kättesaadavaks toetuse lõppsaajatele tagasimaksmiseks 2019. eelarveaastal. Need summad vastavad finantsdistsipliinist tulenevatele vähendamistele, mida liikmesriigid 2018. eelarveaastal tegelikult kohaldasid ja mis tulenevad liikmesriikide kuludeklaratsioonidest ajavahemiku 16. oktoober 2017 kuni 15. oktoober 2018 kohta.

                     (2)

                     Rumeenia puhul ei võetud üksikasjalikus kuludeklaratsioonis täielikult arvesse 2 000 euro suurust ülemmäära, mida kohaldatakse finantsdistsipliini suhtes vastavalt Euroopa Parlamendi ja nõukogu määruse (EL) nr 1307/2013 (3) artikli 8 lõikele 1. Seega ei tehtud usaldusväärse finantsjuhtimise tagamiseks Rumeeniale rakendusmäärusega (EL) 2018/1848 kättesaadavaks ühtegi tagasimaksmisele kuuluvat summat.

                     (3)

                     Rumeenia teavitas komisjoni seejärel finantsdistsipliini õigest summast, mida oleks tulnud Rumeenias 2018. eelarveaastal kohaldada, võttes täielikult arvesse 2 000 euro suurust ülemmäära. Tagamaks, et Rumeenia põllumajandustootjatele oleks võimalik asjaomased summad tagasi maksta, peaks komisjon määrama kindlaks Rumeeniale kättesaadavaks tehtava summa.

                     (4)

                     Seepärast tuleks rakendusmäärust (EL) 2018/1848 vastavalt muuta.

                     (5)

                     Kuna käesoleva määrusega ette nähtud muudatus mõjutab alates 1. detsembrist 2018 kehtima hakanud rakendusmääruse (EL) 2018/1848 kohaldamist, tuleks käesolevat määrust samuti kohaldada alates kõnealusest päevast. Seetõttu peaks käesolev määrus jõustuma selle Euroopa Liidu Teatajas avaldamise päeval,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) 2018/1848 lisas esitatud tabelis lisatakse Portugali käsitleva rea järele järgmine kanne:

                           „Rumeenia

                           16 669 111 “

            Artikkel 2
            Käesolev määrus jõustub selle Euroopa Liidu Teatajas avaldamise päeval.
            Seda kohaldatakse alates 1. detsembrist 2018.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 25. juuli 2019

                  Komisjoni nimel

                  presidendi eest

                  põllumajanduse ja maaelu arengu peadirektoraadi

                  peadirektor

               Jerzy PLEWA

            (1)  ELT L 347, 20.12.2013, lk 549.

            (2)  Komisjoni 26. novembri 2018. aasta rakendusmäärus (EL) 2018/1848 2018. eelarveaastast üle kantud assigneeringute tagasimaksmise kohta kooskõlas Euroopa Parlamendi ja nõukogu määruse (EL) nr 1306/2013 artikli 26 lõikega 5 (ELT L 300, 27.11.2018, lk 4).

            (3)  Euroopa Parlamendi ja nõukogu 17. detsembri 2013. aasta määrus (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009 (ELT L 347, 20.12.2013, lk 608).


title: Komisjoni rakendusmäärus (EL) 2019/1272, 29. juuli 2019, millega parandatakse rakendusmäärust (EL) 2017/2470, millega kehtestatakse liidu uuendtoitude loetelu, ja rakendusotsust (EL) 2017/2078, millega lubatakse vastavalt Euroopa Parlamendi ja nõukogu määrusele (EÜ) nr 258/97 laiendada toidu uuendkoostisosa, pärmi β-glükaanide kasutusala (EMPs kohaldatav tekst)

text:
                  30.7.2019

                  ET

                  Euroopa Liidu Teataja

                  L 201/3

         KOMISJONI RAKENDUSMÄÄRUS (EL) 2019/1272,
         29. juuli 2019,
         millega parandatakse rakendusmäärust (EL) 2017/2470, millega kehtestatakse liidu uuendtoitude loetelu, ja rakendusotsust (EL) 2017/2078, millega lubatakse vastavalt Euroopa Parlamendi ja nõukogu määrusele (EÜ) nr 258/97 laiendada toidu uuendkoostisosa, pärmi β-glükaanide kasutusala
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artikleid 8 ja 12,
         ning arvestades järgmist:

                     (1)

                     Määruse (EL) 2015/2283 artikli 8 kohaselt pidi komisjon koostama 1. jaanuariks 2018 liidu loetelu uuendtoitudest, mis on lubatud või millest on teatatud vastavalt Euroopa Parlamendi ja nõukogu määrusele (EÜ) nr 258/97 (2).

                     (2)

                     Määruse (EÜ) nr 258/97 alusel lubatud või teatatud uuendtoitude liidu loetelu on kehtestatud komisjoni rakendusmäärusega (EL) 2017/2470 (3).

                     (3)

                     Komisjoni rakendusmäärusega (EL) 2018/1023 (4) parandati rakendusmäärust (EL) 2017/2470, millega kehtestatakse liidu uuendtoitude loetelu, et lisada sellele teatav hulk liidu esialgsesse loetellu kandmata lubatud või teatatud uuendtoite.

                     (4)

                     Pärast rakendusmääruste (EL) 2017/2470 ja (EL) 2018/1023 avaldamist leidis komisjon rakendusmääruse (EL) 2017/2470 lisas veel vigu.

                     (5)

                     Parandused on vajalikud, et tagada toidukäitlejate ja liikmesriikide pädevate asutuste jaoks selgus ja õiguskindlus ning seega ka liidu uuendtoitude loetelu nõuetekohane rakendamine ja kasutamine.

                     (6)

                     Itaalia pädev asutus esitas 22. novembril 2018 komisjonile taotluse paranduse tegemiseks liidu loetelus seoses uuendtoidu Echinacea purpurea rakukultuurist saadud ekstrakti nimetusega ja märgistamise erinõuetega. Kõnealune uuendtoit sai loa määruse (EÜ) nr 258/97 artiklis 5 sätestatud teatamise korra kohaselt. Itaalia pädev asutus eksis ja esitas rakukultuuride puhul vale nimetuse ning palub seetõttu asendada rakukultuuri nimetus HTN®Vb nimetusega EchiPure-PC™ nii Euroopa Liidu loetellu kantud kõnealuse uuendtoidu nimetuses kui ka seda ainet sisaldava toidu märgistamise erinõuetes ja uuendtoidu spetsifikatsioonides.

                     (7)

                     Seepärast on vaja teha parandus rakendusmääruse (EL) 2017/2470 lisa tabelis 1 esitatud nimetuses ja märgistamise erinõuetes ning tabelis 2 esitatud spetsifikatsioonis, milles käsitletakse uuendtoitu Echinacea purpurea rakukultuurist saadud ekstrakti.

                     (8)

                     Uuendtoit pärmi β-glükaanid on lubatud teatavatel kasutustingimustel komisjoni rakendusotsusega 2011/762/EL (5). Komisjoni rakendusotsuse (EL) 2017/2078 (6) kohaselt lubati hiljem pärmi β-glükaanide kasutamist täiendavates toidugruppides. Rakendusotsuses (EL) 2017/2078 esitatud pärmi β-glükaanide spetsifikatsioonis on raskmetallide mõõtühikuks märgitud ekslikult mg/g, selle asemel peaks olema märgitud mg/kg. Kõnealune viga kandus üle rakendusmäärusega (EL) 2017/2470 kehtestatud liidu loetellu. Seepärast tuleks rakendusotsuse (EL) 2017/2078 I lisas ja rakendusmääruse (EL) 2017/2470 lisa tabelis 2 esitatud pärmi β-glükaanide spetsifikatsiooni vastavalt parandada.

                     (9)

                     Seepärast tuleks rakendusmäärust (EL) 2017/2470 ja rakendusotsust (EL) 2017/2078 vastavalt parandada.

                     (10)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) 2017/2470 lisa parandatakse vastavalt käesoleva määruse lisale.

            Artikkel 2
            Rakendusotsuse (EL) 2017/2078 I lisa parandatakse vastavalt käesoleva määruse lisale.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 29. juuli 2019

                  Komisjoni nimel

                  president

               Jean-Claude JUNCKER

            (1)  ELT L 327, 11.12.2015, lk 1.

            (2)  Euroopa Parlamendi ja nõukogu 27. jaanuari 1997. aasta määrus (EÜ) nr 258/97 uuendtoidu ja toidu uuendkoostisosade kohta (EÜT L 43, 14.2.1997, lk 1).

            (3)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).

            (4)  Komisjoni 23. juuli 2018. aasta rakendusmäärus (EL) 2018/1023, millega parandatakse rakendusmäärust (EL) 2017/2470, millega kehtestatakse liidu uuendtoitude loetelu (ELT L 187, 24.7.2018, lk 1).

            (5)  Komisjoni 24. novembri 2011. aasta rakendusotsus 2011/762/EL, millega antakse luba pärmi β-glükaanide turuleviimiseks toidu uuendkoostisosana vastavalt Euroopa Parlamendi ja nõukogu määrusele (EÜ) nr 258/97 (ELT L 313, 26.11.2011, lk 41).

            (6)  Komisjoni 10. novembri 2017. aasta rakendusotsus (EL) 2017/2078, millega lubatakse vastavalt Euroopa Parlamendi ja nõukogu määrusele (EÜ) nr 258/97 laiendada toidu uuendkoostisosa, pärmi β-glükaanide kasutusala (ELT L 295, 14.11.2017, lk 77).

            LISA

               (1)
               Rakendusmääruse (EL) 2017/2470 lisa parandatakse järgmiselt.

                           a)

                           Kanne Echinacea purpurea rakukultuurist saadud ekstrakti kohta, mis on esitatud tabelis 1 („Lubatud uuendtoidud“), asendatakse järgmisega:

                                       Lubatud uuendtoit

                                       Uuendtoidu kasutamise tingimused

                                       Täiendavad märgistuse erinõuded

                                       Muud nõuded

                                       „
                                             Echinacea purpurea

                                          rakukultuurist saadud ekstrakt

                                          Määratud toidugrupp

                                          Piirnorm

                                       Uuendtoidu nimetus seda sisaldava toiduaine märgistusel on „Echinacea purpurea rakukultuurist EchiPure-PC™ saadud kuivatatud ekstrakt“.“

                                       Toidulisandid, nagu määratletud direktiivis 2002/46/EÜ

                                       Nagu Echinacea purpurea õisiku õitest saadud sarnase ekstrakti tavalise kasutuse puhul toidulisandites

                           b)

                           Kanne Echinacea purpurea rakukultuurist saadud ekstrakti kohta tabelis 2 („Spetsifikatsioonid“) asendatakse järgmisega:

                                       Lubatud uuendtoit

                                       Spetsifikatsioon

                                       „
                                             Echinacea purpurea

                                          rakukultuurist saadud ekstrakt

                                          Kirjeldus/määratlus

                                       Taime Echinacea purpurea rakukultuurist EchiPure-PC™ saadud kuivatatud ekstrakt.“

                           c)

                           Tabeli 2 („Spetsifikatsioonid“) kandes „Pärmi β-glükaanid“ asendatakse pealkirja all Raskmetallid vees lahustumatus, kuid paljudes vedelikes dispergeeruvas vormis esitatud raskmetalle käsitlevad kanded järgmistega:

                                       „Plii: < 0,2 mg/kg
                                       Arseen: < 0,2 mg/kg
                                       Elavhõbe: < 0,1 mg/kg
                                       Kaadmium: < 0,1 mg/kg“

               (2)
               Rakendusotsuse (EL) 2017/2078 I lisa parandatakse järgmiselt.
               Tabelis „Pärmi (Saccharomyces cerevisiae) β-glükaanide näitajad“ asendatakse pliid, arseeni, elavhõbedat ja kaadmiumi käsitlevad kanded järgmistega:

                           „Plii

                           < 0,2 mg/kg

                           Arseen

                           < 0,2 mg/kg

                           Elavhõbe

                           < 0,1 mg/kg

                           Kaadmium

                           < 0,1 mg/kg“


title: Komisjoni rakendusmäärus (EL) 2019/1667, 27. september 2019, millega registreeritakse kaitstud päritolunimetuste ja kaitstud geograafiliste tähiste registris nimetus Cârnaţi de Pleşcoi (KGT)

text:
                  4.10.2019

                  ET

                  Euroopa Liidu Teataja

                  L 255/5

         KOMISJONI RAKENDUSMÄÄRUS (EL) 2019/1667,
         27. september 2019,
         millega registreeritakse kaitstud päritolunimetuste ja kaitstud geograafiliste tähiste registris nimetus „Cârnaţi de Pleşcoi“ (KGT)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Rumeenia taotlus registreerida nimetus „Cârnaţi de Pleşcoi“ (2).

                     (2)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Cârnaţi de Pleşcoi“ registreerida,

               ON VASTU VÕTNUD KÄESOLEVA MÄÄRUSE:

               Artikkel 1

            Nimetus „Cârnaţi de Pleşcoi“ (KGT) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.2 „lihatooted (kuumtöödeldud, soolatud, suitsutatud jne)“ kuuluva tootena.

               Artikkel 2

            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 27. september 2019

                  Komisjoni nimel

                  presidendi eest

               Phil HOGAN

                  komisjoni liige

            (1)  ELT L 343, 14.12.2012, lk 1.

            (2)  ELT C 185, 29.5.2019, lk 14.

            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) 2019/1669, 30. september 2019, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis Olives cassées de la vallée des Baux-de-Provence (KPN)

text:
                  7.10.2019

                  ET

                  Euroopa Liidu Teataja

                  L 256/4

         KOMISJONI RAKENDUSMÄÄRUS (EL) 2019/1669,
         30. september 2019,
         millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis „Olives cassées de la vallée des Baux-de-Provence“ (KPN)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Prantsusmaa taotluse saada heakskiit komisjoni määrusega (EÜ) nr 378/1999 (2) registreeritud kaitstud päritolunimetuse „Olives cassées de la vallée des Baux-de-Provence“ spetsifikaadi muudatusele.

                     (2)

                     Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas (3).

                     (3)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Olives cassées de la vallée des Baux-de-Provence“ (KPN) spetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. september 2019

                  Komisjoni nimel

                  presidendi eest

               Phil HOGAN

                  komisjoni liige

            (1)  ELT L 343, 14.12.2012, lk 1.

            (2)  Komisjoni 19. veebruari 1999. aasta määrus (EÜ) nr 378/1999, millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja geograafiliste tähiste registrisse, mis on ette nähtud nõukogu määrusega (EMÜ) nr 2081/92 põllumajandussaaduste ja toiduainete geograafiliste tähiste ning päritolunimetuste kaitse kohta) lisa (EÜT L 46, 20.2.1999, lk 13).

            (3)  ELT C 188, 4.6.2019, lk 12.


title: Komisjoni Rakendusmäärus (EL) 2019/1953, 25. november 2019, 2019. eelarveaastast üle kantud assigneeringute tagasimaksmise kohta kooskõlas Euroopa Parlamendi ja nõukogu määruse (EL) nr 1306/2013 artikli 26 lõikega 5

text:
                  27.11.2019

                  ET

                  Euroopa Liidu Teataja

                  L 306/1

         KOMISJONI RAKENDUSMÄÄRUS (EL) 2019/1953,
         25. november 2019,
         2019. eelarveaastast üle kantud assigneeringute tagasimaksmise kohta kooskõlas Euroopa Parlamendi ja nõukogu määruse (EL) nr 1306/2013 artikli 26 lõikega 5
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artikli 26 lõiget 6,
         olles konsulteerinud põllumajandusfondide komiteega
         ning arvestades järgmist:

                     (1)

                     Euroopa Parlamendi ja nõukogu määruse (EL, Euratom) 2018/1046 (2) artikli 12 lõike 2 esimese lõigu punkti d kohaselt võib kulukohustustega sidumata assigneeringud, mis on seotud määruse (EL) nr 1306/2013 artikli 4 lõike 1 kohaste Euroopa Põllumajanduse Tagatisfondi (EAGF) rahastatud meetmetega, üle kanda järgmisse eelarveaastasse. Ülekandmine peab jääma 2 % piiresse Euroopa Parlamendi ja nõukogu heakskiidetud esialgsetest assigneeringutest ega tohi ületada summat, mille võrra eelmisel eelarveaastal otsetoetusi kohandati vastavalt Euroopa Parlamendi ja nõukogu määruse (EL) nr 1307/2013 (3) artiklile 8.

                     (2)

                     Määruse (EL) nr 1306/2013 artikli 26 lõike 5 kohaselt ja erandina määruse (EL, Euratom) 2018/1046 artikli 12 lõike 2 kolmandast lõigust peavad liikmesriigid maksma tagasi määruse (EL, Euratom) 2018/1046 artikli 12 lõike 2 esimese lõigu punktis d osutatud assigneeringud, mis kanti üle lõplikele toetusesaajatele, kelle suhtes kohaldati kohandamise määra eelarveaastal, millesse assigneeringud üle kanti. Nimetatud tagasimakset lõplikele toetusesaajatele kohaldatakse üksnes nendes liikmesriikides, kus eelmisel eelarveaastal kohaldati finantsdistsipliini (4).

                     (3)

                     Vastavalt määruse (EL) nr 1306/2013 artikli 26 lõikele 7 tuleb ülekantavate summade kindlaksmääramisel arvesse võtta kõnealuse määruse artiklis 25 osutatud põllumajandussektori kriisireservi summasid, mida ei ole eelarveaasta lõpuks kriisimeetmete jaoks kättesaadavaks tehtud.

                     (4)

                     Komisjoni rakendusmääruse (EL) 2018/1710 (5) artikli 1 lõike 1 kohaselt kohaldatakse finantsdistsipliini 2018. kalendriaasta otsetoetuste suhtes, et luua kriisireserv. 2019. eelarveaastal ei ole seda kriisireservi kasutatud.

                     (5)

                     Selle tagamiseks, et finantsdistsipliini kohaldamise tulemusena kasutamata jäänud assigneeringute tagasimaksmine lõplikele toetusesaajatele oleks proportsionaalne finantsdistsipliini kohandamise summaga, on asjakohane, et komisjon määrab kindlaks summad, mida liikmesriigid saavad tagasimakseteks kasutada.

                     (6)

                     Et liikmesriigid ei peaks tagasimaksmisel tegema täiendavat makset, tuleb käesolevat määrust kohaldada alates 1. detsembrist 2019. Järelikult on käesoleva määrusega kindlaks määratud summad lõplikud ning neid kohaldatakse, ilma et see piiraks vähenduste kohaldamist määruse (EL) nr 1306/2013 artikli 41 alusel, mis tahes muude korrektsioonide suhtes, mida võetakse arvesse igakuist makset käsitlevas otsuses liikmesriikide makseasutuste poolt kantud kulude hüvitamiseks 2019. aasta oktoobri eest kooskõlas määruse (EL) nr 1306/2013 artikli 18 lõikega 3, ning kõnealuse määruse artikli 18 lõike 4 kohaste mahaarvamiste või lisamaksete või mis tahes otsuste suhtes, mis tehakse raamatupidamise aruande kontrollimise ja heakskiitmise menetluse käigus.

                     (7)

                     Määruse (EL, Euratom) 2018/1046 artikli 12 lõike 2 sissejuhatava lause kohaselt võib kulukohustustega sidumata assigneeringuid kanda üle üksnes järgmisse eelarveaastasse. Seepärast on asjakohane, et komisjon määrab määruse (EL) nr 1306/2013 artikli 26 lõike 5 kohase tagasimaksmise puhul liikmesriikide kulude toetuskõlblikkuse kuupäevad, võttes arvesse kõnealuse määruse artiklis 39 määratletud põllumajanduslikku eelarveaastat.

                     (8)

                     Kuna andmete avaldamisest assigneeringute kasutamise kohta ajavahemikul 16. oktoobrist 2018 kuni 15. oktoobrini 2019 EAGFi 2019. aasta eelarve selles osas, mida täidetakse koostöös liikmesriikidega, jääb väga vähe aega kuupäevani, millal käesolevat määrust tuleks kohaldama hakata, s.o 1. detsembrini 2019, peaks käesolev määrus jõustuma selle Euroopa Liidu Teatajas avaldamise kuupäeval,

               ON VASTU VÕTNUD KÄESOLEVA MÄÄRUSE:

            Artikkel 1
            Käesoleva määruse lisas esitatakse assigneeringute summad, mis kantakse määruse (EL, Euratom) 2018/1046 artikli 12 lõike 2 esimese lõigu punkti d ja kolmanda lõigu kohaselt üle 2019. eelarveaastast ning mis tehakse määruse (EL) nr 1306/2013 artikli 26 lõike 5 kohaselt kättesaadavaks liikmesriikidele, kes maksavad need tagasi lõplikele toetusesaajatele, kelle suhtes kohaldatakse kohandamise määra 2020. eelarveaastal.
            Ülekantavate summade kohta võtab komisjon vastu määruse (EL, Euratom) 2018/1046 artikli 12 lõike 3 kohase ülekandmisotsuse.

            Artikkel 2
            Liikmesriikide kulud, mis on seotud ülekantud assigneeringute tagasimaksmisega, on liidu rahastamiseks kõlblikud üksnes juhul, kui asjaomased summad on toetusesaajatele välja makstud enne 16. oktoobrit 2020.

            Artikkel 3
            Käesolev määrus jõustub Euroopa Liidu Teatajas avaldamise päeval.
            Seda kohaldatakse alates 1. detsembrist 2019.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 25. november 2019

                  Komisjoni nimel

                  presidendi eest

                  põllumajanduse ja maaelu arengu

                  peadirektoraadi peadirektor

               Jerzy PLEWA

            (1)  ELT L 347, 20.12.2013, lk 549.

            (2)  Euroopa Parlamendi ja nõukogu 18. juuli 2018. aasta määrus (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012 (ELT L 193, 30.7.2018, lk 1).

            (3)  Euroopa Parlamendi ja nõukogu 17. detsembri 2013. aasta määrus (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009 (ELT L 347, 20.12.2013, lk 608).

            (4)  Vastavalt määruse (EL) nr 1307/2013 artikli 8 lõikele 2 ei kohaldata finantsdistsipliini 2019. eelarveaastal Horvaatias.

            (5)  Komisjoni 13. novembri 2018. aasta rakendusmäärus (EL) 2018/1710, millega kohandatakse Euroopa Parlamendi ja nõukogu määruse (EL) nr 1306/2013 kohast otsetoetuste kohandamise määra 2018. kalendriaastaks ja tunnistatakse kehtetuks komisjoni rakendusmäärus (EL) 2018/866 (ELT L 286, 14.11.2018, lk 10).

            LISA

               Ülekantud assigneeringute tagasimaksmiseks kasutatavad summad

                        (summa eurodes)

                        Belgia

                        6 075 149

                        Bulgaaria

                        9 748 728

                        Tšehhi

                        11 451 014

                        Taani

                        10 676 454

                        Saksamaa

                        59 995 488

                        Eesti

                        1 617 491

                        Iirimaa

                        13 635 006

                        Kreeka

                        16 617 301

                        Hispaania

                        58 201 547

                        Prantsusmaa

                        87 874 680

                        Itaalia

                        37 280 034

                        Küpros

                        359 176

                        Läti

                        2 689 706

                        Leedu

                        4 577 182

                        Luksemburg

                        418 572

                        Ungari

                        15 632 995

                        Malta

                        37 135

                        Madalmaad

                        8 369 372

                        Austria

                        7 194 905

                        Poola

                        26 846 892

                        Portugal

                        6 986 911

                        Rumeenia

                        18 270 128

                        Sloveenia

                        941 089

                        Slovakkia

                        5 973 155

                        Soome

                        6 115 927

                        Rootsi

                        8 301 611

                        Ühendkuningriik

                        40 938 999


title: Komisjoni Rakendusmäärus (EL) 2019/1964, 26. november 2019, milles käsitletakse loa andmist vedela L-lüsiini aluse, vedela L-lüsiinmonovesinikkloriidi, tehniliselt puhta L-lüsiinmonovesinikkloriidi ja L-lüsiinsulfaadi kasutamiseks kõikide loomaliikide söödalisandina (EMPs kohaldatav tekst)

text:
                  28.11.2019

                  ET

                  Euroopa Liidu Teataja

                  L 307/3

         KOMISJONI RAKENDUSMÄÄRUS (EL) 2019/1964,
         26. november 2019,
         milles käsitletakse loa andmist vedela L-lüsiini aluse, vedela L-lüsiinmonovesinikkloriidi, tehniliselt puhta L-lüsiinmonovesinikkloriidi ja L-lüsiinsulfaadi kasutamiseks kõikide loomaliikide söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eelkõige selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord. Kõnealuse määruse artikli 10 lõikega 2 on ette nähtud nõukogu direktiivi 82/471/EMÜ (2) alusel lubatud söödalisandite uuesti hindamine.

                     (2)

                     Komisjoni direktiiviga 88/485/EMÜ (3) on direktiivi 82/471/EMÜ alusel antud tähtajatu luba Corynebacterium glutamicum’iga kääritamise abil saadud kontsentreeritud vedela L-lüsiini (alus), kontsentreeritud vedela L-lüsiinmonovesinikkloriidi, tehniliselt puhta L-lüsiinmonovesinikkloriidi ja L-lüsiinsulfaadi kasutamiseks. Vastavalt määruse (EÜ) nr 1831/2003 artikli 10 lõikele 1 kanti need söödalisandid olemasoleva tootena seejärel söödalisandite registrisse.

                     (3)

                     Vastavalt määruse (EÜ) nr 1831/2003 artikli 10 lõikele 2 koostoimes nimetatud määruse artikliga 7 on esitatud taotlused, et uuesti hinnata Corynebacterium glutamicum’iga kääritamise abil saadud kontsentreeritud vedela L-lüsiini (alus), kontsentreeritud vedela L-lüsiinmonovesinikkloriidi, tehniliselt puhta L-lüsiinmonovesinikkloriidi ja L-lüsiinsulfaadi lubamist kõikide loomaliikide söödalisandina. Samuti esitati kooskõlas määruse (EÜ) nr 1831/2003 artikliga 7 taotlused kontsentreeritud vedela L-lüsiini (alus), kontsentreeritud vedela L-lüsiinmonovesinikkloriidi, tehniliselt puhta L-lüsiinmonovesinikkloriidi ja L-lüsiinsulfaadi kasutamise lubamiseks kõikide loomaliikide puhul. Taotlustele olid lisatud kõnealuse määruse artikli 7 lõikes 3 nõutud andmed ja dokumendid.

                     (4)

                     Taotlused käsitlevad kontsentreeritud vedela L-lüsiini (alus), kontsentreeritud vedela L-lüsiinmonovesinikkloriidi, tehniliselt puhta L-lüsiinmonovesinikkloriidi ja L-lüsiinsulfaadi lubamist kõikide loomaliikide söödalisandina ning selle klassifitseerimist söödalisandite kategooriasse „toitainelised lisandid“.

                     (5)

                     Euroopa Toiduohutusamet (edaspidi „toiduohutusamet“) jõudis oma 11. septembri 2013. aasta, (4)28. oktoobri 2014. aasta, (5)10. märtsi 2015. aasta, (6)16. juuni 2015. aasta, (7)2. detsembri 2015. aasta, (8)19. aprilli 2016. aasta, (9)28. novembri 2018. aasta, (10) (11) ja 3. aprilli 2019. aasta (12) arvamustes järeldusele, et kavandatud kasutustingimuste korral ei avalda Escherichia coli FERM BP-10941, Escherichia coli FERM BP-11355, Corynebacterium glutamicum KCCM 11117P, Corynebacterium glutamicum NRRL B-50547, Corynebacterium glutamicum NRRL B-50775 ja Corynebacterium glutamicum KCCM 10227 abil saadud kontsentreeritud vedel L-lüsiin (alus), Escherichia coli FERM BP-10941 ja Escherichia coli FERM BP-11355 abil saadud kontsentreeritud vedel L-lüsiinmonovesinikkloriid, Escherichia coli FERM BP-10941, Escherichia coli FERM BP-11355, Escherichia coli CGMCC 3705, Escherichia coli CGMCC 7.57, Corynebacterium glutamicum NRRL B-50547, Corynebacterium glutamicum NRRL B-50775, Corynebacterium glutamicum KCCM 11117P ja Corynebacterium glutamicum KCCM 10227 abil saadud tehniliselt puhas L-lüsiinmonovesinikkloriid ning Corynebacterium glutamicum KCCM 10227 ja Corynebacterium glutamicum DSM 24990 abil saadud L-lüsiinsulfaat kahjulikku mõju loomade tervisele, tarbijate ohutusele ega keskkonnale. Geneetiliselt muundatud mikroorganismi, eelkõige Corynebacterium glutamicum NRRL B-50547 abil saadud söödalisandite ohutus on tagatud tingimusel, et tootmisprotsessis tagatakse, et lõpptootes ei ole tootmistüve rekombinantset DNAd. Toiduohutusamet märkis ka, et L-lüsiini nelja vormi tuleks käsitada söödalisandite kasutajate jaoks ohtlikuna, eelkõige sissehingamisel. Mõnda vormi tuleks käsitada ka kergelt silmi ärritava või nahka ja silmi söövitavana. Seetõttu leiab komisjon, et tuleks võtta asjakohaseid kaitsemeetmeid, mis võimaldavad ennetada kahjulikku mõju inimeste tervisele, eelkõige söödalisandite kasutajate puhul. Toiduohutusamet tegi ka järelduse, et söödalisandid on tõhusaks aminohappe L-lüsiini allikaks kõikide loomaliikide puhul ning tõhususe saavutamiseks nii mäletsejaliste kui ka mittemäletsejaliste puhul tuleks söödalisandeid kaitsta lagunemise eest vatsas. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 artikli 21 kohaselt asutatud referentlabori esitatud aruande kõnealuste söödas ja vees sisalduvate söödalisandite analüüsimise meetodi kohta.

                     (6)

                     Nimetused „kontsentreeritud vedel L-lüsiin (alus)“ ja „kontsentreeritud vedel L-lüsiinmonovesinikkloriid“ tuleks asendada nimetustega „vedel L-lüsiini alus“ ja „vedel L-lüsiinmonovesinikkloriid“, kuna L-lüsiini miinimumsisaldus nendes söödalisandites on vastavalt ainult 50 % ja 22 %.

                     (7)

                     5. põhjenduses loetletud Corynebacterium glutamicum spp või Escherichia coli spp’ga kääritamise abil saadud kontsentreeritud vedela L-lüsiini (alus), kontsentreeritud vedela L-lüsiinmonovesinikkloriidi, tehniliselt puhta L-lüsiinmonovesinikkloriidi ja L-lüsiinsulfaadi hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuste ainete kasutamiseks käesoleva määruse lisas esitatud viisil.

                     (8)

                     Kuna ohutusnõuetest ei tulene vajadust Corynebacterium glutamicum’iga kääritamise abil saadud kontsentreeritud vedela L-lüsiini (alus), kontsentreeritud vedela L-lüsiinmonovesinikkloriidi, tehniliselt puhta L-lüsiinmonovesinikkloriidi ja L-lüsiinsulfaadi lubamise tingimuste muudatusi viivitamatult kohaldada, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.

                     (9)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Loa andmine
            Lisas nimetatud aineid, mis kuuluvad söödalisandite kategooriasse „toitainelised lisandid“ ja funktsionaalrühma „aminohapped, nende soolad ja analoogid“, lubatakse kasutada söödalisandina loomasöödas vastavalt lisas esitatud tingimustele.

            Artikkel 2
            Üleminekumeetmed

               1.   Komisjoni direktiiviga 88/485/EMÜ lubatud, Corynebacterium glutamicum’iga kääritamise abil saadud kontsentreeritud vedelat L-lüsiini (alus), kontsentreeritud vedelat L-lüsiinmonovesinikkloriidi, tehniliselt puhast L-lüsiinmonovesinikkloriidi ja L-lüsiinsulfaati ja neid sisaldavaid eelsegusid võib turule lasta kuni 18. juunini 2020 kooskõlas enne 18. detsembrit 2019 kohaldatavate eeskirjadega ja kasutada kuni olemasolevate varude ammendumiseni.

               2.   Lõikes 1 osutatud aineid sisaldavaid söödamaterjale ja segasööta, mis on toodetud ja märgistatud enne 18. detsembrit 2020 kooskõlas enne 18. detsembrit 2019 kohaldatavate eeskirjadega, võib turule lasta ja kasutada kuni olemasolevate varude ammendumiseni, kui need on ette nähtud toiduloomadele.

               3.   Lõikes 1 osutatud aineid sisaldavaid söödamaterjale ja segasööta, mis on toodetud ja märgistatud enne 18. detsembrit 2021 kooskõlas enne 18. detsembrit 2019 kohaldatavate eeskirjadega, võib turule lasta ja kasutada kuni olemasolevate varude ammendumiseni, kui need on ette nähtud muudele loomadele kui toiduloomad.

            Artikkel 3
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. november 2019

                  Komisjoni nimel

                  president

               Jean-Claude JUNCKER

            (1)  ELT L 268, 18.10.2003, lk 29.

            (2)  Nõukogu 30. juuni 1982. aasta direktiiv 82/471/EMÜ teatavate loomasöötadena kasutatavate toodete kohta (EÜT L 213, 21.7.1982, lk 8).

            (3)  Komisjoni 26. juuli 1988. aasta direktiiv 88/485/EMÜ, millega muudetakse nõukogu direktiivi 82/471/EMÜ (teatavate loomasöötades kasutatavate toodete kohta) lisa (EÜT L 239, 30.8.1988, lk 36).

            (4)  EFSA Journal 2013;11(10):3365.

            (5)  EFSA Journal 2014;12(11):3895.

            (6)  EFSA Journal 2015;13(3):4052.

            (7)  EFSA Journal 2015;13(7):4156.

            (8)  EFSA Journal 2016;14(3):4346.

            (9)  EFSA Journal 2016;14(5):4471.

            (10)  EFSA Journal 2019;17(1):5532.

            (11)  EFSA Journal 2019;17(1):5537.

            (12)  EFSA Journal 2019;17(5):5697.

            LISA

                        Söödalisandi identifitseerimisnumber

                        Loa hoidja

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        mg söödalisandit kg täissööda kohta, mille niiskusesisaldus on 12 %

                           Toitaineliste lisandite kategooria. Funktsionaalrühm: aminohapped, nende soolad ja analoogid.

                        3c320

                        -

                        Vedel L-lüsiini alus

                           Söödalisandi koostis

                        L-lüsiini vesilahus, mis sisaldab vähemalt 50 % L-lüsiini.

                           Toimeaine kirjeldus

                        L-lüsiin, mis on saadud kääritamisel Escherichia coli FERM BP-10941 või

                           Escherichia coli FERM BP-11355 või

                           Corynebacterium glutamicum KCCM 11117P või

                           Corynebacterium glutamicum NRRL B-50547 või

                           Corynebacterium glutamicum NRRL B-50775 või

                           Corynebacterium glutamicum KCCM 10227ga.
                        Keemiline valem: NH2-(CH2)4-CH(NH2)-COOH
                        CASi number: 56–87-1

                           Analüüsimeetodid  (1)

                        Lüsiini sisalduse määramiseks söödalisandis ja eelsegudes, mis sisaldavad üle 10 % lüsiini:

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS/FLD) – EN ISO 17180

                              Lüsiini sisalduse määramiseks eelsegudes, segasöödas ja söödamaterjalis:

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS) – komisjoni määrus (EÜ) nr 152/2009 (III lisa F osa)

                              Lüsiini sisalduse määramiseks vees:

                                    —

                                    ioonivahetuskromatograafia koos kolonnijärgse derivaatimisega ja optilise määramisega (IEC-VIS/FLD) või

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS)

                        Kõik liigid

                        -

                        -

                        -

                                    1.

                                    Söödalisandi märgistusel tuleb märkida lüsiinisisaldus.

                                    2.

                                    Vedelat L-lüsiini alust võib turule lasta ja kasutada preparaati sisaldava söödalisandina.

                                    3.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse sissehingamisest, nahakaudsest kokkupuutest ja silma sattumisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sh respiraatorit, nahakaitsevahendeid ja kaitseprille.

                                    4.

                                    Söödalisandit võib manustada ka joogiveega.

                                    5.

                                    Söödalisandi ja eelsegu etiketil märgitakse: „L-lüsiini lisamisel, eelkõige joogiveele, tuleks võtta arvesse kõikide asendamatute ja tinglikult asendamatute aminohapete olemasolu, et hoida ära tasakaalustamatust.“

                        18.12.2029

                        3c321

                        -

                        Vedel L-lüsiinmonovesinikkloriid

                           Söödalisandi koostis

                        L-lüsiinmonovesinikkloriidi vesilahus, mis sisaldab vähemalt 22 % L-lüsiini ja mille maksimaalne niiskusesisaldus on 66 % (vähemalt 58 % L-lüsiini kuivaines).

                           Toimeaine kirjeldus

                        L-lüsiinmonovesinikkloriid, mis on saadud kääritamisel

                           Escherichia coli FERM BP-10941 või Escherichia coli FERM BP-11355ga.
                        Keemiline valem: NH2-(CH2)4-CH(NH2)-COOH
                        CASi number: 657–27-2

                           Analüüsimeetodid  (1)

                        L-lüsiinmonovesinikkloriidi sisalduse määramiseks söödalisandis:

                                    —

                                    Food Chemical Codex’i „L-lysine monohydrochloride monograph“

                              Lüsiini sisalduse määramiseks söödalisandis ja eelsegudes, mis sisaldavad üle 10 % lüsiini:

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS/FLD) – EN ISO 17180

                              Lüsiini sisalduse määramiseks eelsegudes, segasöödas ja söödamaterjalis:

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS) – komisjoni määrus (EÜ) nr 152/2009 (III lisa F osa)

                        Kõik liigid

                        -

                        -

                        -

                                    1.

                                    Söödalisandi märgistusel tuleb märkida lüsiinisisaldus.

                                    2.

                                    Vedelat L-lüsiinmonovesinikkloriidi võib turule lasta ja kasutada preparaati sisaldava söödalisandina.

                                    3.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse sissehingamisest ja silma sattumisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sh respiraatorit ja kaitseprille.

                                    4.

                                    Söödalisandi ja eelsegu etiketil märgitakse: „L-lüsiini lisamisel tuleks võtta arvesse kõikide asendamatute ja tinglikult asendamatute aminohapete olemasolu, et hoida ära tasakaalustamatust.“

                        18.12.2029

                        3c322

                        Tehniliselt puhas L-lüsiinmonovesinikkloriid

                           Söödalisandi koostis

                        L-lüsiinmonovesinikkloriidi pulber, mis sisaldab vähemalt 78 % L-lüsiini ja mille maksimaalne niiskusesisaldus on 1,5 %.

                           Toimeaine kirjeldus

                        L-lüsiinmonovesinikkloriid, mis on saadud kääritamisel

                           Escherichia coli FERM BP-10941 või Escherichia coli FERM BP-11355 või Escherichia coli CGMCC 3705 või Escherichia coli CGMCC 7.57 või Corynebacterium glutamicum NRRL B-50547 või

                           Corynebacterium glutamicum NRRL B-50775 või

                           Corynebacterium glutamicum KCCM 11117P või

                           Corynebacterium glutamicum KCCM 10227ga.
                        Keemiline valem: NH2-(CH2)4-CH(NH2)-COOH
                        CASi number: 657–27-2

                           Analüüsimeetodid  (1)

                        L-lüsiinmonovesinikkloriidi sisalduse määramiseks söödalisandis:

                                    —

                                    Food Chemical Codex’i „L-lysine monohydrochloride monograph“

                              Lüsiini sisalduse määramiseks söödalisandis ja eelsegudes, mis sisaldavad üle 10 % lüsiini:

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS/FLD) – EN ISO 17180

                              Lüsiini sisalduse määramiseks eelsegudes, segasöödas ja söödamaterjalis:

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS) – komisjoni määrus (EÜ) nr 152/2009 (III lisa F osa)

                              Lüsiini sisalduse määramiseks vees:

                                    —

                                    ioonivahetuskromatograafia koos kolonnijärgse derivaatimisega ja optilise määramisega (IEC-VIS/FLD) või

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS)

                        Kõik liigid

                        -

                        -

                        -

                                    1.

                                    Söödalisandi märgistusel tuleb märkida lüsiinisisaldus.

                                    2.

                                    Tehniliselt puhast L-lüsiinmonovesinikkloriidi võib turule lasta ja kasutada preparaati sisaldava söödalisandina.

                                    3.

                                    Söödalisandi endotoksiinisisaldus ja võimalik tolmuna õhku eraldumine on sellised, et on tagatud, et ei ületata õhus esinevate endotoksiinide maksimumsisaldust 1600 RÜ/m3
                                        (2).

                                    4.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse sissehingamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sh respiraatorit.

                                    5.

                                    Söödalisandit võib manustada ka joogiveega.

                                    6.

                                    Söödalisandi ja eelsegu etiketil märgitakse: „L-lüsiini lisamisel, eelkõige joogiveele, tuleks võtta arvesse kõikide asendamatute ja tinglikult asendamatute aminohapete olemasolu, et hoida ära tasakaalustamatust.“

                        18.12.2029

                        3c324

                        L-lüsiinsulfaat

                           Söödalisandi koostis

                        Graanulid, mis sisaldavad vähemalt 52 % L-lüsiini ning maksimaalselt 24 % sulfaati.

                           Toimeaine kirjeldus

                        L-lüsiinsulfaat, mis on saadud kääritamisel Corynebacterium glutamicum KCCM 10227 või

                           Corynebacterium glutamicum DSM 24990ga.
                        Keemiline valem: C12H28N4O4•H2SO4/[NH2-(CH2)4-CH(NH2)-COOH]2SO4

                        CASi number: 60343-69–3

                           Analüüsimeetodid (1)

                        Lüsiini sisalduse määramiseks söödalisandis ja eelsegudes, mis sisaldavad üle 10 % lüsiini:

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS/FLD) – EN ISO 17180

                              Sulfaadi määramiseks söödalisandis:

                                    —

                                    Euroopa farmakopöa monograafia 20301

                              Lüsiini sisalduse määramiseks eelsegudes, segasöödas ja söödamaterjalis:

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-UV) – komisjoni määrus (EÜ) nr 152/2009

                        Kõik liigid

                        -

                        -

                        10 000

                                    1.

                                    Söödalisandi märgistusel tuleb märkida lüsiinisisaldus.

                                    2.

                                    L-lüsiinsulfaati võib turule lasta ja kasutada preparaati sisaldava söödalisandina.

                                    3.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse sissehingamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas respiraatorit.

                                    4.

                                    Söödalisandi ja eelsegu etiketil märgitakse: „L-lüsiini lisamisel tuleks võtta arvesse kõikide asendamatute ja tinglikult asendamatute aminohapete olemasolu, et hoida ära tasakaalustamatust.“

                        18.12.2029

               (1)  Analüüsimeetodite üksikasjad on kättesaadavad referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports

               (2)  Kokkupuute määr on söödalisandi endotoksiinisisaldusest ja võimalikust tolmuna õhku eraldumisest lähtuvalt arvutatud vastavalt Euroopa Toiduohutusameti kasutatavale meetodile (EFSA Journal 2018; 16(10): 5458); analüüsimeetod: Euroopa farmakopöa 2.6.14 (bakteriaalsed endotoksiinid).


title: Komisjoni rakendusmäärus (EL) 2019/1965, 26. november 2019, milles käsitletakse loa andmist naatriummolübdaatdihüdraadi kasutamiseks lammaste söödalisandina (EMPs kohaldatav tekst)

text:
                  28.11.2019

                  ET

                  Euroopa Liidu Teataja

                  L 307/12

         KOMISJONI RAKENDUSMÄÄRUS (EL) 2019/1965,
         26. november 2019,
         milles käsitletakse loa andmist naatriummolübdaatdihüdraadi kasutamiseks lammaste söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eelkõige selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord. Kõnealuse määruse artikli 10 lõikega 2 on ette nähtud nõukogu direktiivi 70/524/EMÜ (2) alusel lubatud söödalisandite uuesti hindamine.

                     (2)

                     Direktiivi 70/524/EMÜ alusel on antud tähtajatu luba naatriummolübdaatdihüdraadi kasutamiseks kõikide loomaliikide söödalisandina. Vastavalt määruse (EÜ) nr 1831/2003 artikli 10 lõikele 1 kanti see aine seejärel olemasoleva tootena söödalisandite registrisse.

                     (3)

                     Vastavalt määruse (EÜ) nr 1831/2003 artikli 10 lõikele 2 koostoimes nimetatud määruse artikliga 7 on esitatud taotlus naatriummolübdaatdihüdraadi uuesti hindamiseks lammaste söödalisandina.

                     (4)

                     Taotleja taotles naatriummolübdaatdihüdraadi liigitamist söödalisandite kategooriasse „toitainelised lisandid“. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.

                     (5)

                     Euroopa Toiduohutusamet (edaspidi „toiduohutusamet“) jõudis oma 23. jaanuari 2019. aasta arvamuses (3) järeldusele, et kavandatud tingimuste juures ei avalda naatriummolübdaatdihüdraat kahjulikku mõju loomade tervisele, tarbijate ohutusele ega keskkonnale. Toiduohutusamet jõudis ka järeldusele, et kõnealust söödalisandit käsitatakse nahka ja silmi ärritava ainena. Seetõttu leiab komisjon, et tuleks võtta asjakohaseid kaitsemeetmeid, mis võimaldavad ennetada kahjulikku mõju inimeste tervisele, eelkõige söödalisandi kasutajate puhul. Lisaks jõudis toiduohutusamet järeldusele, et lambasöödale naatriummolübdaatdihüdraadiga molübdeeni lisamine on tõhus piisava tasakaalu tagamiseks vasega, kui vase ja molübdeeni suhe söödas on vahemikus 3–10. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 artikli 21 kohaselt asutatud referentlabori esitatud aruanded söödas sisalduvate söödalisandite analüüsimise meetodi kohta.

                     (6)

                     Naatriummolübdaatdihüdraadi hindamisest nähtub, et määruse (EÜ) nr 1831/2003 artiklis 5 sätestatud loa andmise tingimused on täidetud.

                     (7)

                     Kuna ohutusnõuetest ei tulene vajadust aine naatriummolübdaatdihüdraadi lubamise tingimuste muudatusi viivitamatult kohaldada, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.

                     (8)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Loa andmine
            Lisas nimetatud ainet, mis kuulub söödalisandite kategooriasse „toitainelised lisandid“ ja funktsionaalrühma „mikroelementide ühendid“, lubatakse kasutada söödalisandina loomasöödas vastavalt lisas esitatud tingimustele.

            Artikkel 2
            Üleminekumeetmed

               1.   Naatriummolübdaatdihüdraati ja seda ainet sisaldavaid eelsegusid, mis on toodetud ja märgistatud enne 18. juunit 2020 kooskõlas enne 18. detsembrit 2019 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni.

               2.   Naatriummolübdaatdihüdraati sisaldavaid söödamaterjale ja segasööta, mis on toodetud ja märgistatud enne 18. detsembrit 2020 kooskõlas enne 18. detsembrit 2019 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni, kui need on ette nähtud toiduloomadele.

               3.   Naatriummolübdaatdihüdraati sisaldavaid söödamaterjale ja segasööta, mis on toodetud ja märgistatud enne 18. detsembrit 2021 kooskõlas enne 18. detsembrit 2019 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni, kui need on ette nähtud muudele loomadele kui toiduloomad.

            Artikkel 3
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. novembrit 2019

                  Komisjoni nimel

                  president

               Jean-Claude JUNCKER

            (1)  ELT L 268, 18.10.2003, lk 29.

            (2)  Nõukogu 23. novembri 1970. aasta direktiiv 70/524/EMÜ söödalisandite kohta (EÜT L 270, 14.12.1970, lk 1).

            (3)  EFSA Journal 2019;17(2):5606.

            LISA

                        Söödalisandi identifitseerimisnumber

                        Loa hoidja

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        Elemendi (Mo) sisaldus (mg/kg) täissöödas, mille niiskusesisaldus on 12 %

                           Kategooria: toitainelised lisandid. Funktsionaalrühm: mikroelementide ühendid.

                        3b701

                        —

                        Naatriummolübdaatdihüdraat

                           Söödalisandi koostis

                        Naatriummolübdaatdihüdraat pulbrina, mille molübdeenisisaldus on vähemalt 37 %.

                           Toimeaine kirjeldus

                        Keemiline valem: Na2MoO4. 2H2O
                        CASi number: 10102-40–6

                           Analüüsimeetodid
                            (1)

                        Molübdeeni üldsisalduse määramine söödalisandis, eelsegudes, söödamaterjalis ja segasöödas:

                                    —

                                    EN 15510: induktiivsidestunud plasma aatomiemissioonspektromeetria (ICP-AES)

                              Naatriumi üldsisalduse määramine söödalisandis:

                                    —

                                    EN 15510: induktiivsidestunud plasma aatomiemissioonspektromeetria (ICP-AES) või

                                    —

                                    EN ISO 6869: aatomabsorptsioonspektromeetria (AAS)

                        Lambad

                        —

                        —

                        2,5 (üldsisaldus)

                                    1.

                                    Söödalisand lisatakse söödale eelseguna.

                                    2.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad asjakohased korralduslikud meetmed, millega vähendatakse nahakaudsest kokkupuutest ja silma sattumisest tulenevaid võimalikke ohte. Kui kõnealuseid ohte ei ole sellise korra ja selliste meetmetega võimalik vähendada vastuvõetava tasemeni, kasutatakse söödalisandi ja eelsegude käitlemisel sobivaid isikukaitsevahendeid.

                                    3.

                                    Söödalisandi ja eelsegude märgistusel esitatakse järgmine teave:
                                    „Molübdeeni lisamisega lambasöödale saavutatakse söödas Cu: Mo suhe vahemikus 3–10, et tagada piisav tasakaal vasega“.

                        18.12.2029

               (1)  Analüüsimeetodite üksikasjad on kättesaadavad referentlabori veebisaidil aadressil: https://ec.europa.eu/jrc/eurl/feed-additives/evaluation-reports